DĖL ROKIŠKIO RAJONO SAVIVALDYBĖS JAUNIMO REIKALŲ TARYBOS NUOSTATŲ PATVIRTINIMO

2019 m. sausio 25 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, 16 straipsnio 4 dalimi, Lietuvos Respublikos jaunimo politikos pagrindų įstatymo 8 straipsnio 3 dalimi, Rokiškio rajono savivaldybės taryba n u s p r e n d ž i a:

1. Patvirtinti Rokiškio rajono savivaldybės jaunimo reikalų tarybos nuostatus (priedas).

2. Pripažinti netekusiu galios Rokiškio rajono savivaldybės tarybos 2009 m. balandžio 24 d. sprendimą Nr. TS-5.104 ,,Dėl Rokiškio rajono savivaldybės tarybos 2007 m. spalio 19 d. sprendimo Nr. TS-12.175 „Dėl Rokiškio rajono jaunimo reikalų komisijos sudarymo“ 1 punkto pakeitimo ir Rokiškio rajono savivaldybės tarybos 2004 m. rugsėjo 10 d. sprendimo Nr. 162 ,,Dėl Rokiškio rajono jaunimo reikalų komisijos steigimo“ panaikinimo“.

Šis sprendimas per vieną mėnesį gali būti skundžiamas Regionų apygardos administracinio teismo Panevėžio rūmams (Respublikos g. 62, Panevėžys) Lietuvos Respublikos administracinių bylų teisenos įstatymo nustatyta tvarka.

Savivaldybės meras Antanas Vagonis

Gediminas Kriovė

DĖL ROKIŠKIO RAJONO SAVIVALDYBĖS JAUNIMO REIKALŲ TARYBOS NUOSTATŲ PATVIRTINIMO AIŠKINAMASIS RAŠTAS

**Parengto sprendimo projekto tikslai ir uždaviniai**.

1. Patvirtinti Rokiškio rajono savivaldybės jaunimo reikalų tarybos nuostatus.
2. Pripažinti netekusiu galios Rokiškio rajono savivaldybės tarybos 2009 m. balandžio 24 d. sprendimą Nr. TS-5.104 ,,Dėl Rokiškio rajono savivaldybės tarybos 2007 m. spalio 19 d. sprendimo Nr. TS-12.175 „Dėl Rokiškio rajono jaunimo reikalų komisijos sudarymo“ 1 punkto pakeitimo ir Rokiškio rajono savivaldybės tarybos 2004 m. rugsėjo 10 d. sprendimo Nr. 162 ,,Dėl Rokiškio rajono jaunimo reikalų komisijos steigimo“ panaikinimo“.

**Šiuo metu esantis teisinis reglamentavimas**.

2003 m. gruodžio 4 d. Lietuvos Respublikos jaunimo politikos pagrindų įstatymas Nr. IX-1871

**Sprendimo projekto esmė.**

Vadovaujantis patvirtintais Rokiškio savivaldybės jaunimo reikalų tarybos nuostatais, Jaunimo reikalų taryba padės įgyvendinti savivaldybės funkcijas jaunimo politikos įgyvendinimo srityse, numatytose Lietuvos Respublikos jaunimo pagrindų įstatyme bei kituose teisės aktuose.

**Galimos pasekmės, priėmus siūlomą tarybos sprendimo projektą:**

**teigiamos** – bus laikomasi teisės aktuose nustatytų nuostatų;

**neigiamos** – nenumatyta.

**Kokia sprendimo nauda Rokiškio rajono gyventojams.**

Sklandus Rokiškio rajono savivaldybės jaunimo reikalų tarybos darbas.

**Finansavimo šaltiniai ir lėšų poreikis.**

Sprendimui įgyvendinti papildomų savivaldybės biudžeto lėšų nereikės.

**Antikorupcinis vertinimas.** Teisės akte nenumatoma reguliuoti visuomeninių santykių, susijusių su LR korupcijos prevencijos įstatymo 8 str. 1 d. numatytais veiksniais, todėl teisės aktas nevertintinas antikorupciniu požiūriu.

Jaunimo reikalų koordinatorius (vyriausiasis specialistas) Gediminas Kriovė